stanford-oval/wikipedia huggingface dataset:
איתמר רוזנבוים
צאצאיו

בניו:
רבי חיים מרדכי, האדמו"ר מנדבורנה. כיהן עוד בחיי אביו ביפו ואחר כך בבני ברק, ונחשב לאדמו"ר המרכזי בחסידות נדבורנה.
רבי ישכר בער, האדמו"ר מסטרוז'ניץ.
רבי יצחק אייזיק, האדמו"ר מזוטשקא וממלא מקום אביו בבית מדרשו בתל אביב.
הרב מאיר, היה רב בקובה עד שנת תשט"ו ומשנת תש"ס היה רב במקסיקו. בסוף ימיו פתח בית כנסת בפלטבוש. נפטר בשנת תשס"ד.
רבי אשר ישעיה, האדמו"ר מנדבורנה-חדרה.
חתניו:
אחיינו, רבי ישכר בער שפירא מקעכניא.
אחיינו, רבי מאיר איזקסון מראמאן.
רבי אברהם אבא לייפר מפיטסבורג
| שושלת נדבורנה |
| --- | --- | --- |
| אדמו"רי שושלת נדבורנה בעבר | רבי מאיר (הגדול) מפרמישלאן • רבי אהרן אריה לייב מפרמישלאן • רבי מאיר מפרמישלאן • רבי יצחק מקאליש • רבי שלמה מפרמישלאן • רבי ישכר בער לייפר (נדבורנה) • רבי אהרן אריה לייב לייפר (נדבורנה) • רבי מרדכי לייפר  • רבי ישכר בער לייפר (סאטמר) • רבי מאיר רוזנבוים (קרעטשניף) • רבי איתמר רוזנבוים • רבי אליעזר זאב רוזנבוים (קרעטשניף) • רבי שלמה איזקסון • רבי מאיר לייפר • רבי יוסף לייפר (פיטסבורג) • רבי חיים מרדכי רוזנבוים • רבי אברהם אבא לייפר • רבי אהרן יחיאל לייפר • רבי דוד משה רוזנבוים (רחובות) • רבי אליעזר זאב רוזנבוים (ראחוב) • רבי ישכר בער רוזנבוים • רבי יצחק אייזיק רוזנבוים • רבי מאיר איזקסון • רבי צבי הירש רוזנבוים • רבי ישראל רוזנבוים • רבי אשר ישעיה רוזנבוים (חדרה) • רבי יעקב ישכר בער רוזנבוים • רבי נתן דוד רוזנבוים • רבי ישראל ניסן רוזנבוים • רבי יצחק אייזיק רוזנבוים (קליבלנד) • רבי מרדכי ישכר בער לייפר • רבי מאיר רוזנבוים (קראקאס) • רבי שמואל שמעלקא לייפר |  |
| אדמו"רי שושלת נדבורנה כיום | רבי אליעזר זאב רוזנבוים (נדבורנה) • רבי מנחם אליעזר זאב רוזנבוים • רבי מאיר רוזנבוים (פרמישלאן) • רבי דוד משה רוזנבוים (קריית גת) • רבי יחזקאל שרגא רוזנבוים (טערבישאן) • רבי שלום אליעזר זאב רוזנבוים • רבי חיים מרדכי רוזנבוים (טשרנוביץ) • רבי ניסן חיים רוזנבוים • רבי זיידא אליעזר זאב רוזנבוים • רבי אשר ישעיה רוזנבוים (זוטשקא) • רבי מאיר יצחק אייזיק רוזנבוים • רבי אשר ישעיה רוזנבוים (ביתר עילית) • רבי יוסף נפתלי רוזנבוים • רבי ישכר בער לייפר • רבי משה מאיר לייפר • רבי משולם אליעזר לייפר • רבי אורי לייב הכהן רוזנבוים • רבי יחיאל מאיר רוזנבוים • רבי חיים לייפר • רבי ברוך פנחס לייפר • רבי דוד צבי רוזנבוים • רבי משה רוזנבוים • רבי זונדל ישכר דב רוזנבוים • רבי יהודה רוזנבוים • רבי גדליה משה רוזנבוים • רבי שלמה רוזנבוים • רבי מרדכי רוזנבוים (ירושלים) • רבי מאיר לייפר (דינוב) |  |
| ענפים בשושלת | חסידות נדבורנה באניא • חסידות ביטשקוב • חסידות בישטינא • חסידות זוטשקא • חסידות חוסט • חסידות טמשוואר • חסידות טערבישאן • חסידות טשערנוביץ' • חסידות לינסק • חסידות מז'יבוז' • חסידות מיאלען • חסידות נדבורנה • חסידות סטניסלב • חסידות סטרוז'ניץ • חסידות פיטסבורג • חסידות פרמישלאן • חסידות קאליש • חסידות קליבלנד • חסידות קרעטשניף • חסידות ראחוב |  |
| --- | --- |
בקרת זהויות :  NLI: 987007515014305171  VIAF: 311794030   WorldCat (עם VIAF): 311794030 
חלק מציונו של האדמו"ר מנדבורנה בהר הזיתים
הקדושים של ניוארק

| --- | --- |

כרזת הסרט
 מבוסס על:  סדרת הטלוויזיה "הסופרנוס" מאת דייוויד צ'ייס
 בימוי:  אלן טיילור 
 הופק בידי:  דייוויד צ'ייס   לורנס קונר   ניקול למברט
 תסריט:  דייוויד צ'ייס, לורנס קונר 
 עריכה:  כריסטופר טלפסן
 שחקנים ראשיים:  אלסנדרו ניבולה   לסלי אודום ג'וניור   ג'ון ברנטל   קורי סטול   מייקל גנדולפיני   בילי מגנוסן   ג'ון מגארו   מייקלה דה רוסי   ריי ליוטה   ורה פרמיגה
 צילום:  קרמר מורגנטאו 
 מדינה:  ארצות הברית ארצות הברית
 חברת הפקה:  ניו ליין סינמה   HBO Films   Chase Films
 חברה מפיצה:  אולפני האחים וורנר
 שיטת הפצה:  וידאו על פי דרישה 
 הקרנת בכורה:  24 בספטמבר 2021
 משך הקרנה:  120 דק' 
 שפת הסרט:  אנגלית
 סוגה:  סרט דרמה, סרט פשע, סרט פעולה 
 מקום התרחשות:  ניו ג'רזי 
 הכנסות:  12 מיליון דולר (2023)
 הכנסות באתר מוג'ו:   newark
 אתר רשמי
 דף הסרט ב־IMDb
 
הקדושים של ניוארק (באנגלית: The Many Saints of Newark) הוא סרט דרמת פשע אמריקאי שבוים על ידי הבמאי אלן טיילור ונכתב על ידי דייוויד צ'ייס ולורנס קונר. הסרט הוא פריקוול לאירועי סדרת דרמת הפשע שנוצרה על ידי צ'ייס עבור רשת "HBO", "הסופרנוס". בסרט מככבים אלסנדרו ניבולה, לסלי אודום ג'וניור, ג'ון ברנטל, קורי סטול, מייקל גנדולפיני, בילי מגנוסן, ג'ון מגארו, מייקלה דה רוסי, ריי ליוטה וורה פרמיגה.
אולפני ניו ליין סינמה היו אמונים על הפקת הסרט לצד חברת "HBO Films". בתחילה, הסרט התעתד לעלות לאקרנים ב-25 בספטמבר 2020, תחת הפצתם של אולפני האחים וורנר, אולם בשל התפרצות מגפת הקורונה, תאריך עלייתו לאקרנים נדחה ל-24 בספטמבר 2021, והוא עלה לשידור סימולטנית בשירות הזרמת המדיה של "HBO", ‏"HBO Max".
רקע עלילתי

עלילת הסרט מתרחשת במהלך שנות ה-60 ושנות ה-70 בניוארק, ניו ג'רזי, תוך שימוש בפרעות שאירעו בעיר במהלך שנת 1967 (אנ') כרקע למתיחות בין הקהילה האיטלקיות-אמריקאיות לבין הקהילה האפרו-אמריקאיות.
שחקנים ודמויות

| שם השחקן/ית | שם הדמות | אודות הדמות | הערות |
| --- | --- | --- | --- |
| אלסנדרו ניבולה | דיקי מולטיסנטי | אביו של כריסטופר מולטיסנטי |  |
| מייקל גנדולפיני | טוני סופרנו | ‏ | מייקל גנדולפיני הוא בנו של ג'יימס גנדולפיני. |
| ג'יימס גנדולפיני | טוני סופרנו | ‏ | קול בלבד, מתוך חומרי ארכיון; ג'יימס גנדולפיני נפטר בשנת 2013. |
| לסלי אודום ג'וניור | הרולד מק'ברייר |  |  |
| ג'ון ברנטל | ג'ובאני "ג'וני בוי" סופרנו | אביו של טוני סופרנו |  |
| קורי סטול | קוראדו ג'ון סופרנו ג'וניור | אחיו של ג'ובאני, דודו של טוני |  |
| ריי ליוטה | אלדו מולטיסנטי |  |  |
| ורה פרמיגה | ליביה סופרנו | אמא של טוני |  |
| בילי מגנוסן | פולי "וולנאטס" גולטיירי |  |  |
| מייקלה דה רוסי | ג'וזפינה ברונו |  |  |
| ג'ון מגארו | סילביו דנטה |  |  |
| סמסון מואקיולה | סאלבטורה "ביג פוסי" בונפנסיארו |  |  |
| אלכסנדרה אינטרטור | ג'ניס סופרנו | אחותו של טוני |  |
ג'ואי דיאז: 
| ניק וואלונגה | כרמיין לופרטאזי |  |  |
הפקה > פיתוח

ביוני 2017, צ'ייס שלל את הרעיון להמשיך את עלילת הסדרה "הסופרנוס", אך הביע עניין ביצירת פריקוול עבור הסדרה. במרץ 2018 הודיעו אולפני ניו ליין סינמה כי הם רכשו את זכויות הפקת הסרט בשיתוף פעולה עם "HBO Films", ושהתסריט עבורו ייכתב על ידי צ'ייס ולורנס קונר. יו"ר "ניו ליין סינמה", טובי אמריך, הצהיר, "דייוויד הוא מספר סיפורים מופתי ואנחנו, יחד עם עמיתינו ב-HBO, נרגשים מכך שהוא החליט לבקר מחדש ולהגדיל את היקום של 'הסופרנוס' בסרט עלילתי." צ'ייס הצהיר כי עלילת הסרט מתמקדת בפרעות שהתרחשו בניוארק במהלך שנת 1967 ובמתחים הבין-גזעיים שהתקיימו בין הקהילות האיטלקיות-אמריקאיות לאפרו-אמריקאיות., ועוד הצהיר כי ”התעניינתי בניוארק ובחיים בניוארק באותה תקופה... נהגתי ללכת לשם כל ערב שבת לארוחת ערב עם סבא וסבתא שלי. אבל הדבר שהכי עניין אותי היה הילדות של טוני. הייתי מעוניין לחקור את זה.” ביולי 2018, דווח שהבמאי אלן טיילור, שביים פרקים רבים ב"הסופרנוס", נשכר למלאכת בימוי הסרט.
הפקה > ליהוק

בנובמבר 2018, דווח על ליהוקו של אלסנדרו ניבולה לגילום דמותו של דיקי מולטיסנטי, אביו של כריסטופר מולטיסנטי. בינואר 2019, במהלך אירוע שנערך לקראת 20 שנה לשידור הסדרה, חשף צ'ייס כי דמותו של טוני סופרנו הצעיר תופיע בסרט. באותו החודש, דווח על ליהוקם של ג'ון ברנטל, ורה פרמיגה, קורי סטול ובילי מגנוסן לצוות השחקנים. בהמשך דווח על ליהוקו של מייקל גנדולפיני, בנו של ג'יימס גנדולפיני, לגילום דמותו של טוני הצעיר. גנדולפיני, שמעולם לא צפה בסדרה לפני כן, צפה בה על מנת להתכונן לתפקיד, ותיאר את התהליך כאינטנסיבי. בפברואר ובמרץ 2019, דווח על ליהוקם של ריי ליוטה, לסלי אודום ג'וניור, מייקלה דה רוסי, וג'ון מגארו לצוות השחקנים.
הפקה > צילומים

צילומי הסרט החלו בברוקלין ב-3 באפריל 2019, ועברו להתקיים בניוארק ב-7 במאי, והסתיימו ביוני 2019. רחוב ברנפורד פלייס, רחוב בניוארק, עבר הסבה לצורך התאמה לתקופות הזמן של שנות ה-60 עבור צילומי הפרעות, כולל חלונות ראווה מפורטים, גגון הישן של תיאטרון אדמס ושלט ניאון רטרו עבור המעדנייה של הובי. לותר אנגלר, שוטר במשטרת ניוארק בדימוס, שימש כיועץ טכני עבור צילומי הסרט. הצילומים התקיימו גם בעיירת בלומפילד שבניו ג'רזי. החנות לממכר בשר חזירים של סאטריאייל, שהוצגה במהלך הסדרה, נבנתה מחדש בפיטרסון לצורך הצילומים. בספטמבר 2020, נערכו צילומי השלמה.
הפצה

בתחילה, הסרט התעתד לעלות לאקרנים ב-25 בספטמבר 2020; עם זאת, בעקבות התפרצות מגפת הקורונה בארצות הברית והשפעתו על בתי הקולנוע ותעשיית הקולנוע, הוחלט לדחות את תאריך עלייתו לאקרנים ל-12 במרץ 2021. לאחר מכן, נמסר על ידי "וראייטי" שהוחלט לדחותו פעם נוספת ל-24 בספטמבר 2021, כך שיהיה ניתן להקרין אותו לראשונה בפסטיבל הקולנוע "סירקוט" ולהגיש אותו למועמדויות שונות. הסרט יופץ במקביל בבתי הקולנוע ובשירות הזרמת המדיה "HBO Max" (לתקופה מוגבלת של 31 יום), כחלק מתוכנית לוח הזמנים החדשה של אולפני האחים וורנר להפצת סרטי שנת 2021.
פרוטאום

פרוטאום (באנגלית: Proteome) מקור השם: יוונית עתיקה – proteis – "ראשוני", מן ההבנה שחלבונים הם אבני בנין ראשוניים לאורגניזם,ו-ome –"מכלול" או קבוצה של דברים. זהו מונח המתאר את כלל החלבונים המתבטאים בגנום, בתא, ברקמה או באורגניזם השלם. הגדרה אחרת של המונח היא כלל החלבונים המתבטאים בנקודת זמן נתונה תחת תנאים מסוימים. השם הוא למעשה שילוב של המילים "פרוטאין" (חלבון) ו"גנום".
המונח מתייחס לכמה סוגים שונים של מערכות ביולוגיות:
פרוטאום תאי הוא כלל החלבונים שמקודדים בסוג מסוים של תא במכלול מסוים של תנאים סביבתיים, כמו למשל חשיפה לגירוי הורמונלי..
פרוטאום שלם של אורגניזם הוא המכלול השלם של החלבונים  של כלל הפרוטאומים התאיים השונים. זו המקבילה של החלבונים לגנום.
ביצורים איקריוטיים הפרוטאום עשוי להיות נרחב יותר בהשוואה לגנום, כיוון שביצורים אלה יש שחבור חלופי של גנים ותהליכים נוספים המגדילים את מספר החלבונים האפשריים.
לפרוטאום יש שתי רמות ארגון נוספות לעומת הגנום, כיוון שהגנום מוגדר על ידי סדר הנוקלאוטידים שלו, ואילו הפרוטאום מוגדר על ידי גורמים נוספים. הכרת הפרוטאום דורשת הכרה של מבנה החלבונים בפרוטאום ושל האינטראקציה התפקודית בין החלבונים.
ג'ל אלקטרופורזה SDS-PAGE, צביעת חלבונים בקומסי בלו
חקר החלבונים המכונה פרוטאומיקה, מתבצע  בעיקר על ידי הפרדת חלבונים בשיטה של ג'ל אלקטרופורזה דו־ממדי. בממד האחד מתקיים מיקוד איזואלקטרי, על פי גודל המטענים. בממד השני חלבונים מופרדים על פי משקל מולקולרי בשיטת SDS-PAGE. הג'ל נצבע בצבע קומסי כחול או בכסף כדי שיהיה ניתן לצפות בחלבונים, שמופיעים כנקודות במיקומים שאליהם נדדו. ספקטרומטר המסה עודד את הפרוטאומיקה. בשיטת Peptide mass fingerprinting קוטעים את החלבון לפפטידים קצרים, בודקים את המסות שלהם, מזינים אותן במאגר הנתונים ומשווים למסות ידועות, לקביעת זהות החלבון.
מורכבות חקר הפרוטאומיקה

לאחר גנומיקה וטרנסקריפטומיקה, פרוטאומיקה היא השלב הבא בחקר מערכות ביולוגיות. חקר הפרוטאומיקה הוא יותר מסובך מגנומיקה מכיוון שהגנום של האורגניזם הוא פחות או יותר קבוע, בעוד שהפרוטאומים שונים מתא לתא ומזמן לזמן. גנים שונים מתבטאים בסוגי תאים שונים, עובדה המחייבת לזהות את קבוצת החלבונים הבסיסית המיוצרים בתא.
בעבר תופעה זו הוערכה על ידי ניתוח RNA, אולם נמצא שאינו עומד בהתאמה עם תכולת החלבון. כיום ידוע ש-mRNA לא תמיד מתורגם לחלבון, ושכמות החלבון המיוצרת עבור כמות נתונה של mRNA תלויה בגן ממנו הוא מתעתק ובמצב הפיזיולוגי של התא. פרוטאומיקה מאשרת את נוכחות החלבון ומספקת מדד ישיר לכמותו.
מורכבות חקר הפרוטאומיקה > שינויים לאחר הטרנסקריפציה (תרגום)

חלבונים רבים נתונים למגוון רחב של שינויים כימיים לאחר התרגום. השינויים שלאחר התרגום הנפוצים והנחקרים ביותר כוללים זירחון וגליקוזילציה. רבים מהשינויים שלאחר התרגום הללו הם קריטיים לתפקוד החלבון.
מורכבות חקר הפרוטאומיקה > שינויים לאחר הטרנסקריפציה (תרגום) > זרחון

שינוי אחד כזה הוא הזרחון, שקורה לאנזימים ולחלבונים מבניים רבים בתהליך התקשורת התאית. הוספה של פוספט לחומצות-אמינו מסוימות - לרוב סרין ותריונין המתווכות על ידי סרין-תריונין קינאזות, או לעתים רחוקות יותר טירוזין המתווך על ידי טירוזין קינאזות - גורמת לחלבון להפוך למטרה לקישור או אינטראקציה עם קבוצה ברורה של חלבונים אחרים המזהים את אתר הפוספורילציה. מכיוון שזירחון חלבון הוא אחד משינויי החלבון הנחקרים ביותר, מאמצים "פרוטאומיים" רבים מכוונים לקביעת קבוצת החלבונים המזרחנים בתא מסוים או בסוג רקמה מסוים בנסיבות מסוימות, על מנת להתריע על מסלולי האיתות שעשויים להיות פעילים באותו מקרה.
מורכבות חקר הפרוטאומיקה > שינויים לאחר הטרנסקריפציה (תרגום) > אוביקויטינציה

אוביקיטינציה היא תהליך של שינוי החלבון לאחר שעתוק על ידי התקשרותו לפפטיד הקרוי אוביקויטין. Ubiquitin (אנ') הוא חלבון קטן שעשוי להיות מוצמד למצעי חלבון מסוימים על ידי אנזימים הנקראים E3 ubiquitin ligases . קביעה אילו חלבונים הם poly-ubiquitinated עוזר להבין כיצד מסלולי חלבון מווסתים. זהו, אם כן, מחקר "פרוטאומי" לגיטימי נוסף. באופן דומה, ברגע שחוקר קובע אילו מצעים נמצאים בכל ליגאז, קביעת קבוצת הליגאזות המתבטאת בסוג תא מסוים עוזרת.
הערות שוליים

↑  Al-Amrani, Safa; Al-Jabri, Zaaima; Al-Zaabi, Adhari; Alshekaili, Jalila; Al-Khabori, Murtadha (2021-09-27). "Proteomics: Concepts and applications in human medicine". World Journal of Biological Chemistry. 12 (5): 57–69. doi:10.4331/wjbc.v12.i5.57. ISSN 1949-8454. PMC 8473418. PMID 34630910.
↑  Rogers S, Girolami M, Kolch W, Waters KM, Liu T, Thrall B, Wiley HS (בדצמבר 2008). "Investigating the correspondence between transcriptomic and proteomic expression profiles using coupled cluster models". Bioinformatics. 24 (24): 2894–2900. doi:10.1093/bioinformatics/btn553. PMC 4141638. PMID 18974169. {{cite journal}}:  (עזרה)
↑  Dhingra V, Gupta M, Andacht T, Fu ZF (באוגוסט 2005). "New frontiers in proteomics research: a perspective". International Journal of Pharmaceutics. 299 (1–2): 1–18. doi:10.1016/j.ijpharm.2005.04.010. PMID 15979831. {{cite journal}}:  (עזרה)
↑  "The major world of microRNAs". במאי 2003. נבדק ב-2009-01-14. {{cite web}}:  (עזרה)
↑  Olsen JV, Blagoev B, Gnad F, Macek B, Kumar C, Mortensen P, Mann M (בנובמבר 2006). "Global, in vivo, and site-specific phosphorylation dynamics in signaling networks". Cell. 127 (3): 635–648. doi:10.1016/j.cell.2006.09.026. PMID 17081983. {{cite journal}}:  (עזרה)
| --- | --- |
בקרת זהויות :  GND: 4576155-3
ברלינר שטאדטשלוס

| --- | --- |

 מידע כללי
 סוג:  ארמון העיר, בניין מנהלה, שאטו, מבנה לשעבר 
 כתובת:  מִיטֶה 
 מיקום:  מיטה 
 מדינה:  גרמניה 
 בעלים:  בית הוהנצולרן 
 הקמה ובנייה
 תקופת הבנייה:  ?–1451
 תאריך פתיחה רשמי:  1451 
 תאריך פירוק:  1950 
 אדריכל:  אנדריאס שולטר, פרידריך אוגוסט שטילר, אלברט דיטריך שאדו, קארל פרידריך שינקל, יוהאן פרידריך אוסאנדר פון גתה, רוקו גריני, יוהאן ארנולד נרינג, קספר תייס 
 סגנון אדריכלי:  אדריכלות הבארוק, אדריכלות הרנסאנס, אדריכלות נאו-קלאסית 
 
 קואורדינטות:  52°31′03″N 13°24′10″E﻿ / ﻿52.5175°N 13.402777777778°E﻿ / 52.5175; 13.402777777778
 www.stadtschloss-berlin.de
  (למפת ברלין מוגדלת) ברלינר שטאדטשלוס(למפת ברלין רגילה) ברלינר שטאדטשלוס
 
עבודות שחזור הארמון. 2015
ברלינר שטאדטשלוס (בגרמנית: Berliner Stadtschloss, ארמון העיר ברלין) הוא ארמון בארוק מלכותי השוכן באי המוזיאונים במרכז ברלין ומשמש כיום כמוזיאון פורום הומבולדט.
היסטוריה

בניית הארמון המקורי החלה בשנת 1443 והסתיימה בשנת 1451. הארמון הורחב כמה פעמים כשהפעם האחרונה הייתה ב-1894.
הארמון נפגע קשות במלחמת העולם השנייה, וביולי 1950 נהרס לחלוטין, ועל שטחו נבנה ארמון הרפובליקה.
לאחר איחוד הגרמניות הוחלט לבנות את הארמון מחדש ולשחזר את חלקו החיצוני. בין 2006–2008 נהרס ארמון הרפובליקה. שחזור ארמון ברלין החל ב-2013 והסתיים בשנת 2020.
נכון לשנת 2019, עלות הבנייה מחדש של הארמון היא כ-770 מיליון אירו.
היסטוריה > פורום הומבולדט

הארמון המחודש מכיל את פורום הומבולדט (אנ'), מוזיאון לאמנות לא-אירופאית הקרוי על שם האחים וילהלם ואלכסנדר פון הומבולדט. המוזיאון נפתח דיגיטלית בדצמבר 2020, אך נותר סגור לקהל עקב מגפת הקורונה.
הערות שוליים

↑  Thomas Rogers, "Humboldt Forum in Berlin Finally Opens (Kind of)", New York Times,
December 17 2020
| --- | --- |
בקרת זהויות :  NLI: 987007288722205171  GND: 4137109-4  LCCN: sh88005202  VIAF: 237754894   WorldCat (עם VIAF): 237754894 
ערך זה הוא קצרמרבנושא גרמניה. אתם מוזמנים לתרום לוויקיפדיה ו.
הארמון בשנות העשרים
הוליווד הילס

| --- | --- |

 סוגה:  תוכנית מציאות
 יוצרים:  אדם דיוולו
 שחקנים:  לורן קונרד   היידי מונטאג   אודרינה פטרידג'   סטפאני פראט   ספנסר פראט   ויטני פורט   קריסטין קוואלארי
 ארץ מקור:  ארצות הברית
 שפות:  אנגלית 
 מקום התרחשות:  לוס אנג'לס 
 מספר עונות:  6
 מספר פרקים:  102
 הפקה
 אתר צילומים:  לוס אנג'לס 
 אורך פרק:  20-22 דקות
 שידור
 רשת שידור:  MTV
 רשת שידור בישראל:  HOT3
 תקופת שידור מקורית:  31 במאי 2006 – 13 ביולי 2010
 קישורים חיצוניים
 www.mtv.com/shows/the-hills
 דף התוכנית ב-IMDb
 
הוליווד הילס (באנגלית: The Hills) היא תוכנית מציאות טלוויזיונית אמריקאית שנוצרה על ידי אדם דיוולו. התוכנית שודרה בערוץ המוזיקה MTV בין השנים 2006 ל-2010. בישראל שודרה הסדרה ב-HOT3 וב-HOT VOD.
רקע

בחמש העונות הראשונות עקבה הסדרה אחר חייה של כוכבת הסדרה לגונה ביץ' לורן קונרד בלוס אנג'לס, אך לאחר שעזבה החליפה אותה בתור כוכבת העונה השישית קריסטין קלאברי.
בסוף העונה הרביעית עזבה גם השחקנית ויטני פורט לניו יורק כדי לככב בסדרת ספין אוף בשם "הסיטי", שאף שודרה ב-HOT. בישראל הופקה גרסה מקומית לתוכנית בשם "TLV - עושים את תל אביב".
בשנת 2008 נבחרה התוכנית למקום ה-82 במצעד 100 הסדרות הטובות ביותר לשנים 1983–2008 של מגזין הבידור "Entertainment Weekly".
דמויות > דמויות ראשיות

לורן קונראד: בחורה צעירה שעזבה את בית הוריה בלגונה ביץ' ועברה ללוס אנג'לס.
היידי מונטאג: חברתה הטובה של לורן, עובדת ב"בולטהאוס הפקות".
קריסטין קלאברי: שיחקה לצידה של לורן בלגונה ביץ' וחברה ותיקה של היידי. מחליפה את מקומה של לורן כדמות הראשית בסדרה החל מאמצע העונה החמישית.
ויטני פורט: קולגה של לורן.
אודרינה פטרידג': חברתן הראשונה של לורן והיידי בלוס אנג'לס, עובדת ב"אפיק רקורדס".
ספנסר פראט: בן הזוג של היידי ואויב מושבע של לורן.
ברודי ג'נר: חבר טוב של ספנסר.
דמויות > דמויות משנה

לו בוסוורת': חברה ותיקה של לורן עוד מימי לגונה ביץ'.
סטפאני פראט: אחותו של ספנסר.
ג'סטין בובי בריסקה: בן הזוג של אודרינה.
עלילה > עונה 1 (31 במאי 2006 – 2 באוגוסט 2006)

לורן עוברת ללוס אנג'לס להתגורר עם חברתה הטובה היידי. היא מתחילה לעבוד במגזין האופנה לנוער "Teen Vogue" לצד ויטני שהופכת לחברתה הקרובה, והשתיים מתחברות עם אודרינה.
לורן מקבלת שיחת טלפון מהאקס שלה ג'ייסון ומחליטה לתת לו הזדמנות שנייה. לורן והיידי מתחילות ללמוד, אך לאחר זמן קצר היידי פורשת ומתחילה לעבוד ב"בולטהאוס הפקות". היידי נקלעת לקשיים ביחסיה עם ג'ורדן ולבסוף נפרדת ממנו.
בסוף העונה לורן מקבלת הצעה לעבור התמחות בפריז, ומתקשה לבחור בין ההצעה לקיץ עם ג'ייסון ששכר בית בחוף. היא בוחרת בג'ייסון וויטני נוסעת לפריז במקומה. אודרינה והיידי חוגגות את הקיץ כרווקות.
עלילה > עונה 2 (15 בינואר 2007 – 2 באפריל 2007)

בסוף הקיץ לורן נפרדת מג'ייסון, ונאלצת להשקיע יותר מאמצים בעבודה כדי לזכות בהערכת הדרג הבכיר מחדש, לאחר שוויתרה על ההתמחות.
ויטני מתמודדת על תפקיד בכיר יותר בניו יורק אך לא מתקבלת. היידי מתחילה לצאת עם ספנסר, למורת רוחה של לורן.
לורן מרגישה ריחוק בינה להיידי ומתקרבת לאודרינה. בסוף העונה היידי עוברת לגור עם ספנסר, ויודעת שמהלך זה יביא לניתוק יחסיה עם לורן. אודרינה עוברת להתגורר עם לורן.
עלילה > עונה 3 (13 באוגוסט 2007 – 12 במאי 2008)

לורן מתמודדת עם שמועה שהפיצו עליה היידי וספנסר, הם מצידם מכחישים שהפיצו אותה. ויטני מקודמת בעבודה, ולורן מצליחה לזכות בהערכה מחודשת לעבודתה ונשלחת לפריז עם ויטני.
ויטני מחליטה שמיצתה את העבודה מאחורי הקלעים, עוברת לעבוד ב"People's Revolution" ולורן עוברת לעבוד לצידה.
לורן מתקרבת לחברת הילדות שלה לו, והן מחליטות לשכור דירה יחד ומזמינות את אודרינה לגור איתן. נוצר מתח בין לו ואודרינה, בייחוד לאחר שהיא חוזרת לצאת עם ג'סטין.
היידי מקודמת, ספנסר מציע לה נישואין, אך בעקבות משבר ביחסים הם לוקחים הפסקה וספנסר עובר לגור אצל אחותו, סטפאני, חברה ללימודים של לורן.
היידי נוסעת ללאס וגאס לנסיעה עסקית, וספנסר מגיע בעקבותיה. היידי מסכנת את משרתה וחוזרת איתו. אודרינה מתווכחת עם לורן ומאשימה את לו בריחוק שלהן.
עלילה > עונה 4 (18 באוגוסט 2008 – 22 בדצמבר 2008)

לורן מסתגלת לחיים בבית חדש, ואודרינה מחפשת מקום חדש לגור בו, אך לבסוף משלימה עם לו.
לורן מנהלת רומן קצר עם ברודי, ואחריו מחליטה לצאת עם אהובה מהתיכון, דאג. אודרינה חוזרת לג'סטין ועוברת לדירה משלה. היא רבה עם לורן בעקבות שמועה על קשר שניהלה עם ג'סטין.
הולי, אחותה של היידי עוברת לגור אצל היידי וספנסר. ספנסר משכנע את היידי להעיף את הולי מהדירה. ספנסר מבקר את היידי באירוע של העבודה, היידי משתכרת ומפוטרת.
ספנסר מפתיע את היידי בטיול לקאבו ובמהלכו הם מתחתנים, וסטפאני משכנעת אותו לערוך חתונה גדולה.
ויטני מתקדמת בעבודה אצל קלי קוטרון ועוברת לעבוד בניו יורק.
עלילה > עונה 5 (6 באפריל 2009 – 1 בדצמבר 2009)

פרקים 71–90 (20 פרקים). החלה ב-6 באפריל 2009 והסתיימה ב-1 בדצמבר 2009.
עלילה > עונה 5 (6 באפריל 2009 – 1 בדצמבר 2009) > חלק 1

לו ואודרינה עורכות ללורן מסיבת הפתעה והיידי מגיעה למרות שלא הוזמנה. ספנסר נקלע לקטטה עם קמרון, בן הזוג לשעבר של סטפאני, לאחר שהוא מגלה לה שספנסר התחיל עם הברמנית.
היידי מגלה על הקטטה ומתייעצת עם לורן. ספנסר נעזר בברודי והיידי נוסעת לקולרדו. לורן משיגה לסטפאני ראיון עבודה אך היא לא עוברת אותו.
היידי וספנסר הולכים לטיפול זוגי, ואודרינה מתחילה עם ברודי - אך חברתו קוטעת זאת.
אודרינה נפרדת מג'סטין, והיידי נפגשת עם סטייסי הברמנית. קלי מחייב את לורן לפטר את סטפאני. לורן נדהמת לשמוע שלו ואודרינה מתכוונות ללכת לחתונה של היידי. ספנסר מתקשר ללורן ומבקש את סליחתה.
היידי וספנסר מתחתנים ולאחר הטקס לורן עוזבת את הכנסייה ואת הסדרה.
עלילה > עונה 5 (6 באפריל 2009 – 1 בדצמבר 2009) > חלק 2

קריסטין מתחילה עם ג'סטין בנוכחותה של אודרינה. ספנסר רב עם היידי, לאחר שקנה בית בלי להתייעץ איתה.
ג'סטין מתעמת עם קריסטין במסיבת יום הולדת לברודי. היידי לוחצת על ספנסר בקשר להבאת ילדים. ג'סטין משלים עם קריסטין.
היידי וסטפאני עורכות להולי "התערבות" על בעיית השתייה שלה. ברודי וג'ייד ממשיכים לריב. ג'סטין מסיים את היחסים עם אודרינה לתמיד.
קריסטין וג'סטין מחליטים לקחת את היחסים ביניהם לשלב הבא. ספנסר והיידי ממשיכים לריב בקשר לתינוק, וברודי מבין שאולי עוד נשארו לו רגשות כלפי קריסטין.
עלילה > עונה 6 (27 באפריל 2010 – 13 ביולי 2010)

פרקים 91–102 (12 פרקים). החלה ב-27 באפריל 2010 והסתיימה ב-13 ביולי 2010.
היידי חושפת בפני משפחתה ניתוח פלסטי מקיף שעברה. ברודי מתחיל להימשך לאודרינה, וספנסר גורם למהומה לאחר שהוא מתעצבן על הולי במועדון.
אודרינה נכנסת לקשר עם ריאן, אך הם רבים בגלל רגשותיה כלפי ברודי. לו מסדרת לסטפאני פגישה עיוורת. הבנות מחליטות לנתק קשר עם היידי וספנסר לאחר המריבה עם ברודי ואודרינה.
ברודי מתחיל לצאת עם בחורה אחרת. אודרינה נפגשת עם ג'סטין ויחסיה עם ראיין עומדים למבחן. אודרינה חוגגת יום הולדת וקריסטין נקלעת לקטטה עם אלי.
בסוף הסדרה קריסטין עומדת בפני החלטה חשובה, סטפאני מאושרת, אודרינה מוותרת על ג'סטין, ולו מהססת האם לקחת את יחסיה לשלב הבא.
הערות שוליים

↑  The New Classics: TV, EW.com (באנגלית)
ז'אק אליאס

| --- | --- |

 לידה:  1844 בוקרשט, ולאכיה 
 פטירה:  14 במאי 1923 (בגיל 79 בערך) בוקרשט, ממלכת רומניה 
 מדינה:  רומניה 
 מקום קבורה:  בית העלמין היהודי הישן של וינה 
 פרסים והוקרה:  עיטור הכוכב של רומניה  מדליית הזכות במסחר ובתעשייה 
 
ז'אק מנחם אליאס (רומנית: Jacques M. Elias‏; 1844 - 14 במאי 1923), בנקאי, תעשיין ואיש עסקים, בעל קרקעות ובתים ונדבן יהודי רומני מבני הקהילה היהדות הספרדית ברומניה, מייסד קרן משפחת מנחם אליאס.
קורות חיים

ז'אק אליאס נולד בבוקרשט, ולאכיה, בקהילה היהודית ספרדית. הוא היה איש עסקים מצליח, נחשב לחלוץ תעשיית הסוכר של רומניה הודות למפעל שהקים בסאסקוט (Sascut), יישוב שהוא מייסדו. אליאס היה הבעלים של עשרות אלפי דונם קרקע חקלאית, חוות חקלאיות, בתי מגורים ברומניה, וינה, רומא, ברלין ופריז, שני בתי מלון, Continental ו-Patria בבוקרשט, שני מכרות כספית בדלמטיה, מפעלים ומניות של מפעלים בניו יורק, בריסל, לונדון, פראג, בלגרד, וינה וברלין. אליאס היה הנשיא והבעלים של הבנק הכללי של רומניה. למרות עושרו, אליאס התגורר בדירה צנועה וחי חיים נזיריים למדי. הוא היה יועץ של קרול הראשון, מלך רומניה והשתמש בחלק מעושרו הרב למעשי צדקה. החוק הרומני, בתקופה שלפני סיום מלחמת העולם הראשונה, לא אפשר התאזרחות של מי שאינו נוצרי, אלא בחוק אישי מיוחד שיעבור בפרלמנט הרומני - ב-1880, לפי בקשה דחופה של המלך, הועבר חוק שהעניק אזרחות לז'אק אליאס.
יונה אליאן היה בן של אחיין שלו.
הצוואה

אליאס נפטר בבוקרשט ב-1923. הוא נקבר בבית העלמין היהודי בווינה בחלקה של היהודים הספרדים   לא נשא אישה ולא היו לו ילדים ובצוואתו, שנכתבה בדצמבר 1914, הוריש את כל רכושו, שנעמד בכמיליארד ליי, למוסד האקדמיה הרומנית והיא, על פי צוואתו, הקימה את "קרן משפחת מנחם אליאס" (על שם אביו), קרן למטרות צדקה בהתאם למטרות שנקבעו בצוואה ואלה הן:
לבנות ולתחזק בבוקרשט בית חולים מודרני עם לפחות מאה מיטות אשפוז... בית החולים יקבל אליו ויטפל בחולים משני המינים, ישראליטים (יהודים) או בעלי אמונה אחרת... יעשו בדיקות ויינתנו תרופות בחינם. בית החולים יקרא "בית חולים אליאס".
פיתוח מוסדות תרבות.
בניית בתי ספר, עם ארוחות ללומדים, לתלמידים ישראליטים ובני אמונות אחרות.
מענקים שנתיים של פרסים ומלגות "ז'אק אליאס" עבור ילדים עניים.
מענקי תמיכה לפקולטה לרפואה של בוקרשט, לאוניברסיטת קרול הראשון ולעוד בתי חולים ופנימיות לילדים.
מענקי תמיכה להיכלים (בתי כנסת) ובתי ספר ספרדיים בבוקרשט ובווינה.
ב-15 בנובמבר 1938, בבוקרשט, בנוכחות הנסיך מיכאי, המלכה אלנה ואישים רבים אחרים נחנך "בית חולים אליאס", שהיה באותה תקופה בית החולים המודרני ביותר באירופה.
במהלך השנים כיהנו במועצת הניהול של הקרן אקדמאים רומנים מהשורה הראשונה ולפי נתונים משנת 2000 נשיא הקרן הוא ניקולאה קאז'אל.
הצוואה > ספר לזכרו

בצוואתו ביקש ז'אק אליאס שהקרן תסייע לבני משפחת אליאס בשעת מצוקה. בתקופת מלחמת העולם השנייה הקרן הושיטה סיוע חודשי לאחת מבנות המשפחה, בואנה אליאס Buena Elias, סיוע שהודות לו צלחה את התקופה הקשה. הבן של בואנה אליאס, הישראלי אביטל בנש, שבדומה לקרובו פנה לכיוון הבנקאות והיה מנכ"ל בנק לאומי למשכנתאות, הגיע במסגרת עבודתו הבנקאית, כנשיא המועצה המנהלת של הבנק Eurombank לרומניה ושם דאג להפקתו והוצאתו לאור של ספר על ז'אק אליאס. הספר, שנקרא "Evreul Jacques Elias - Testamentul ieri, azi, maine" (היהודי ז'אק אליאס - הצוואה אתמול, היום, מחר), יצא לאור באוקטובר 2003.